**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2018. augusztus 29-i rendkívüli ülésére)

**TÁRGY: A 49/23. HRSZ.-Ú KÖZTERÜLET ELNEVEZÉSE**

A Kiskőrös belterület 49/23. hrsz.-ú, közterület megjelölésű ingatlan elnevezésére a Krimpen park javaslat érkezett. A közterület elhelyezkedése a javaslat mellékletét képező helyszínrajzon látható.

Javaslat indoklásában szerepel, hogy a 2018-as évben ünnepli városunk a Holland Krimpen aan den Ijssellel kötött testvérvárosi szerződés 25 éves jubileumát. Testvérvárosunk a szerződést követően a közterülettel szomszédos Kiskőrös, Hrúz Mária utca 2. szám alatti ingatlannal ajándékozta meg városunkat, amelyet azóta is minden évben meglátogatnak, örömmel látják annak fejlesztését és környezetének folyamatos szépítését. A városunk lakosai egymás között a Holland ház, vagy a Krimpeni ház parkjának nevezik. Tekintettel a jubileumi évfordulóra, a közterült elhelyezkedésére, megtisztelő gesztus lenne Holland testvérvárosunk felé.

Kiskőrös Város Önkormányzata Képviselő-testületének a közterületek elnevezéséről, az elnevezés megváltoztatásáról, azok jelöléséről, és a házszámozás rendjéről szóló 25/2013. (XII.19.) számú önkormányzati rendelete (a továbbiakban: Rendelet) 4. § (3) bekezdése értelmében az újonnan kialakításra kerülő utca, ill. városrész elnevezésére beépítésének megkezdése előtt, területének közterületként való bejegyzésével egyidejűleg kell javaslatot tenni. A Rendelet 5. § (5) bekezdése szerint az indokolással ellátott kezdeményezést a polgármesterhez kell benyújtani, amelyet a helyben szokásos módon 15 napra ki kell függeszteni. A Rendelet 5. § (7) bekezdése értelmében az utca nevének megállapításakor figyelemmel kell lenni annak a településen belüli elhelyezkedésére, a hagyományokra, a településhez kötődő személyekre és a történelmi tényekre.

A kérelem 2018. augusztus 6-án kifüggesztésre került, melynek levételére 2018. augusztus 22-én került sor. A kifüggesztés időtartama alatt a közterület elnevezésével kapcsolatban észrevétel nem érkezett.

A fentiek alapján javaslom, hogy a Képviselő-testület határozat-tervezetben foglaltak szerint döntsön.

**Kiskőrös, 2018. augusztus 27.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. a Kiskőrös belterület 49/23. hrsz.-ú közterületet és annak jellegét *Krimpen park*nak nevezi el.
2. felhatalmazza a polgármestert a szükséges intézkedések megtételére.

**Felelős:** polgármester

**Határidő:** 2018. szeptember 30.